અમદાવાદઃ શહેરમાં હજુ તો માંડ માંડ કેટલાક રસ્તાઓ ખુલ્લા થયા છે અને અમદાવાદીઓને હાશકારો થયો છે ત્યાં કોર્પોરેશન એવો પ્લાન લઈને આવ્યું છે કે એ જ ખબર નથી પડતી કે ટ્રાફિક સમસ્યા હળવી કરવા માગે છે કે વધારવા માગે છે. તાજેતરમાં કોર્પોરેશને સમગ્ર શહેરમાં આકરી કાર્યવાહી કરીને અનેક રસ્તાઓ પહોળા કર્યા છે. હવે આ જ રસ્તાઓ પર કોર્પોરેશન પે એન્ડ પાર્કની સુવિધા શરુ કરવા માગે છે. કોર્પોરેશનનું કહેવું છે કે આમ કરવાથી આડેધડ પાર્કિંગનો ઇશ્યુ પણ સોલ્વ થઈ જશે અને રસ્તા પર ફરી અતિક્રમણ પણ નહીં થાય.